Diari Oficial de la Generalitat Valenciana


Sumari del DOGV 3523, del 23-06-1999 (1999/5107)

Informació pública de les bases per a la provisió definitiva, mitjançant promoció interna, d'una plaça d'encarregat d'obres i serveis.
--------------------------------------------------------------------------------------------------------------------------------------

### Dades del document

Número de DOGV
:   3523

Data del DOGV
:   23-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5107


Data del document
:   04-05-1999

Organisme emissor
:   Ajuntament de Nules

Tipus de document
:   Convocatòria

Descriptors 

:   * Nules
    * administració local
    * concurs administratiu

Informació pública de les bases per a la provisió definitiva, mitjançant promoció interna, d'una plaça d'encarregat d'obres i serveis. [1999/5107]
  
Aprovades per l'ajuntament en ple el 13 d'abril de 1999, les bases de les proves selectives per a la provisió definitiva mitjançant promoció interna d'una plaça d'encarregat d'obres i serveis de l'Ajuntament de Nules, es procedeix a la seua convocatòria mitjançant publicació d'aquesta al Diari Oficial de la Generalitat Valenciana, Butlletí Oficial de la Província de Castelló i anunci d'aquesta convocatòria al Boletín Oficial del Estado.
  
Nules, 4 de maig de 1999.-El secretari: Jesús Perandones García
  
Bases de les proves selectives per a la provisió mitjançant concurs d'una plaça de l'escala d'administració especial, subescala de serveis especials, classe personal d'oficis, categoria encarregat d'obres i serveis (grup d).
  
1. Objecte de les proves selectives
  
L'objecte del present concurs és la cobertura del lloc de treball d'encarregat d'obres i serveis de l'Ajuntament de Nules, escala d'administració especial, subescala de serveis especials, classe personal d'oficis, nivell de complement de destinació 16 i complement específic de 45.762 pessetes. La plaça es cobrirà mitjançant el sistema de promoció interna.
  
Característiques de la plaça:
  
Assumir la direcció i coordinació del personal d'obres i serveis, sota la supervisió de l'arquitecte municipal, col·laborant especialment en els treballs de reparació, així com, efectuar la inspecció d'obres particulars i de llicències d'obertura; controlar les ocupacions de via pública amb enderrocs i materials i totes aquelles relacionades amb dites comeses específiques.
  
2. Requisits dels aspirants
  
Podran prendre part en el present concurs, els funcionaris d'administració local del grup D, escala d'administració especial, amb una antiguitat d'almenys dos anys el dia de la finalització del termini de presentació de sol·licituds.
  
3. Tribunal qualificador
  
La composició d'aquest serà la següent:
  
President: l'alcalde president de l'ajuntament o regidor d'aquest en qui delegue.
  
Vocals:
  
- Dos representants de la Generalitat Valenciana, designats un d'ells per l'Institut Valencià d'Administració Pública i altre per la Direcció General d'Administració Local.
  
- Dos representants de l'ajuntament, designats per l'alcaldia a proposta de la Comissió Informativa de Règim Interior. Aquests representants no hauran d'ésser necessàriament membres de la corporació.
  
- Dos representants del personal de l'ajuntament, designats per la Junta de Personal de l'ajuntament. Aquests representants no hauran d'ésser necessàriament funcionaris ni treballadors de l'ajuntament.
  
Secretari: el de la corporació o funcionari de l'ajuntament en qui delegue, el qual actuarà amb veu però sense vot.
  
Assessor: per tal d'assessorar i col·laborar amb el tribunal en el reconeixement mèdic, serà designat un facultatiu titulat.
  
La designació de membres de tribunal inclourà la dels respectius suplents.
  
En la composició del tribunal haurà de tenir-se en compte que tots els membres posseïsquen titulació o especialització iguals o superiors a Graduat escolar (per aplicació supletòria del que s'estableix en el Reial Decret 896/1991, de 7 de juny).
  
Els integrants del tribunal hauran de posseir els coneixements de l'idioma valencià precisos per tal de permetre que els aspirants puguen emprar-lo en totes les proves selectives, i s'incorporaran al tribunal, amb veu però sense vot, les persones expertes en aqueix idioma que siguen precises per a això, que seran designades pel tribunal.
  
El tribunal adoptarà els seus acords per majoria simple de vots, i serà diriment en cas d'empat el del president, excepte pel que fa a les puntuacions dels exercicis, que s'obtindran mitjançant les de tots els seus membres, excloent la més alta i la més baixa. L'ordre de votació serà invers al que s'ha expressat en la composició del tribunal. Es deixarà constància en l'acta de les votacions de cadascun dels membres, i tots tindran dret a fer constar en ella totes les observacions que consideren oportunes.
  
El tribunal, que estarà en tot moment vinculat en la seua actuació per aquestes bases, roman facultat, en els termes més amplis possibles en dret, per a la interpretació d'aquestes, per concretar-les en allò que no estiga expressament previst, per resoldre tots els dubtes i incidències que es plantegen i, en general, per adoptar les resolucions que siguen precises per tal que puguen realitzar-se les proves de la manera més convenient.
  
Tots els membres del tribunal percebran per la seua intervenció les indemnitzacions establertes legalment, tenint a aquest efecte la categoria quarta, llevat que el nombre d'aspirants siga superior a trenta, en aquest cas s'elevaran les indemnitzacions a un cinquanta per cent.
  
4. Proves selectives
  
Les proves selectives consistiran en dues fases, la primera consistent en la valoració de mèrits generals i la segona en la comprovació i valoració de mèrits específics.
  
Fase de concurs.
  
Es valoraran els mèrits aportats pels aspirants, al·legats i acreditats per aquests en el moment de presentar la sol·licitud segons el següent barem:
  
A.1. Titulacions acadèmiques:
  
- Batxiller superior o equivalent: 0,10 punts.
  
No es valoraran com a mèrit aquelles titulacions que foren imprescindibles per a la consecució d'altres de nivell superior.
  
A.2. Per experiència professional degudament acreditada mitjançant certificats, que guarden relació amb els objectes d'aquesta convocatòria: 1,00 punts per any o fracció fins a un màxim de 2 punts.
  
A.3. Per serveis prestats en l'Ajuntament de Nules: 0,5 punts per any o fracció, fins a un màxim de 2 punts.
  
Fase de mèrits específics.
  
Presentació d'un projecte d'organització del treball.
  
La qualificació del projecte serà sobre un màxim de deu punts.
  
Entrevista personal que versarà sobre coneixements adequats a les característiques del lloc de treball.
  
La qualificació serà sobre un màxim de cinc punts.
  
Es valoraran en aquesta fase com a mèrits específics la capacitat d'organització, la rapidesa en donar solució als problemes que es plantegen, les condicions per al establiment d'una fluida relació amb el personal al seu càrrec i els coneixements professionals relacionats amb el treball a desenvolupar.
  
Reconeixement mèdic.
  
Consistirà en l'examen d'aquelles causes mèdiques que puguen ésser objecte d'exclusió, amb el detall i la profunditat que determine el tribunal. El practicarà l'assessor mèdic nomenat, seguint l'ordre de puntuació en la fase de concurs, fins que supere eixa prova un aspirant. L'aspirant haurà d'aportar, si escau, les dades mèdiques que se li sol·liciten, com ara anàlisis clíniques, radiografies, encefalogrames, electrocardiogrames, informes d'especialistes, etc. sempre que el tribunal els considere necessaris per a la correcta valoració d'aquesta fase.
  
Serà declarat apte en el reconeixement mèdic aquell aspirant en el qual no s'aprecien causes mèdiques d'incapacitat per als treballs específics que constituïsquen causa de jubilació per incapacitat, segons les previsions de la medicina actual, en el moment d'ésser examinats o en un termini inferior al deu anys. S'utilitzaran els criteris emprats pel òrgans oficials a nivell provincial encarregats d'emetre els dictàmens mèdics en els expedients de jubilació.
  
5. Tramitació administrativa
  
Les presents bases es publicaran íntegres en el Diari Oficial de la Generalitat Valenciana i en el Butlletí Oficial de la Província de Castelló. Una vegada publicades d'aquesta manera, es publicarà l'anunci de la convocatòria en el Boletín Oficial del Estado, amb referència a la descripció legal de les places i el seu nombre, forma de provisió, i data i número del Diari Oficial de la Generalitat Valenciana i Butlletí Oficial de la Província de Castelló on apareguen publicades aquestes bases. A l'anunci es farà constar també el termini de presentació d'instàncies, els drets d'examen, i que els successius anuncis de la convocatòria es publicaran únicament en el Butlletí Oficial de la Província de Castelló. La publicació de l'anunci al Boletín Oficial del Estado assenyalarà el moment oficial de la convocatòria.
  
A partir d'aquesta data últimament citada els aspirants disposaran del termini de vint dies naturals indicat per presentar les seues instàncies. A les instàncies s'expressarà que reuneixen tots els requisits exigits en la convocatòria (les falsedats en aquestes declaracions estan tipificades penalment com a falsedat en document públic). A les instàncies s'adjuntarà justificant de pagament dels drets de matrícula a les proves selectives que s'estableixen en 2.500 pessetes.
  
Finalitzat el termini de presentació d'instàncies, l'alcaldia, en el termini màxim d'un mes, aprovarà la relació d'admesos i exclosos, que es publicarà al Butlletí Oficial de la Província de Castelló i al tauler d'anuncis de l'ajuntament. Cas que s'haguera produït a les instàncies una errada de les assenyalades en l'article 71 de la Llei de Procediment Administratiu (article 71 de la Llei 30/1992, de Règim Jurídic de les Administracions Públiques i del Procediment Administratiu Comú), es concedirà un termini de deu dies per què puga ésser esmenat. La data de publicació de les llistes serà determinant dels terminis a efecte de possibles impugnacions o recursos. En el mateix anunci es publicarà la composició del tribunal i dels seus assessors i es convocarà els aspirants per al començament de les proves selectives. El començament de les proves selectives està previst per al segon trimestre del 1999.
  
6. Dret supletori
  
Per al que no s'ha previst en aquestes bases s'estarà a allò establert, quan tinga caràcter de legislació bàsica, per la Llei de Mesures per a la Reforma de la Funció Pública, de 2 d'agost de 1984, en la redacció vigent d'aquesta, la Llei 7/1985, de 2 d'abril, Reguladora de les Bases del Règim Local, Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de Règim Local, el Text Refós de la Llei de la Funció Pública Valenciana i la resta de legislació estatal i autonòmica aplicable a la funció pública local.
  
7. Recursos
  
Contra les presents bases i els actes d'execució d'aquestes, podran interposar els recursos establits en la legislació de procediment administratiu sense prejudici de la resta de mitjans d'impugnació que s'entenguen procedents. És a dir, contra les presents bases, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'anunci de la convocatòria al Boletín Oficial del Estado, el mateix recurs, termini i requisit previ, contra els actes de tràmit que suposen impossibilitat de continuar el procediment, almenys per al recurrent, o que produïsquen indefensió; i recurs ordinari per termini d'un mes davant l'alcaldia, contra les decisions definitives del tribunal qualificador.
  
Nules, 4 de maig de 1999.- L'alcalde: Vicente Martínez Lucas.
  
Diligència. Que s'estén per fer constar que les presents bases foren aprovades pel ple de l'Ajuntament de Nules, el dia 13 d'abril de 1999.